கேள்வி: ம. ச. சுப்புலட்சுமி - பிறப்பும், குடும்பப் பின்னணியும் பற்றி நீங்கள் என்ன அறிந்துள்ளீர்கள்?
பதில்: எம். எஸ். சுப்புலட்சுமி 1916 செப்டம்பர் மாதம் 16 ஆம் திகதி அன்று இசைக்கலைஞர் மதுரை சண்முகவடிவு அம்மாளுக்கும்,[http://www.jeyamohan.in/?p=4607 ஓர் அக்கினிப்பிரவேசம்] வழக்கறிஞர் சுப்பிரமணிய ஐயருக்கும் பிறந்தார்.SRUTI magazine cover story on F.G.Natesa Iyer, page 25, issue number 330, March 2012 இவரது 10-ஆவது அகவையில் தந்தை இறந்து விட்டார். சுப்புலட்சுமி தம் சகோதரர் சக்திவேல், சகோதரி வடிவாம்பாள் ஆகியோருடன் இசை தொடர்பான சூழலில் வளர்ந்தார். இவரின் தாயார் சண்முகவடிவு போன்றே வடிவாம்பாள் வீணை மீட்டுவதில் ஆர்வம் மிக்கவர். சக்திவேலுக்கு மிருதங்கத்தில் ஈடுபாடு அதிகம். ஆயினும் அவர்கள் இருவரும் இளவயதிலேயே காலமாகி விட்டனர். சுப்புலட்சுமியின் பாட்டியார் அக்கம்மாள் ஒரு வயலின் கலைஞர்.
கேள்வி: ம. ச. சுப்புலட்சுமி - இசை ஆர்வம் பற்றி நீங்கள் என்ன அறிந்துள்ளீர்கள்?
பதில்: இசைப்பின்னணியைக் கொண்ட குடும்பமாதலால் சிறுவயதிலிருந்தே சுப்புலட்சுமிக்கு இசையில் நாட்டம் இருந்ததில் ஆச்சரியம் இல்லை. இவரது தாயாருடன் பல கச்சேரிகளிலும் இவர் பங்கேற்றதுண்டு. செம்மங்குடி சீனிவாச ஐயர், முசிரி சுப்பிரமணிய ஐயர், செம்பை வைத்தியநாத பாகவதர், ராஜ மாணிக்கம் பிள்ளை, டி. என். ராஜரத்தினம் பிள்ளை, பாலக்காடு டி. எஸ். மணி ஐயர், ஜி. என். பாலசுப்பிரமணியம் போன்ற இசையுலக முன்னோடிகள் இடம் பெறும் இசை நிகழ்ச்சிகளை சிறுவயதிலேயே நேரில் சென்று ரசித்ததும் உண்டு. எம். எஸ். சுப்புலட்சுமி சிறு வயதில் தன் தாயாருடன் கச்சேரிகளுக்குச் சென்ற போது பெரிய கலைஞர்களே சுப்புலட்சுமியின் குரல் வளத்தை வாழ்த்தியதும் உண்டு. இவரது முறையான கல்வி ஐந்தாம் வகுப்பு வரையே அமைந்தது. இந்துஸ்தானி இசையை இவர் ''பண்டித நாராயணராவ் வியாசி''யிடமிருந்து கற்றார். ''அப்துல் கரீம்கான்'' மற்றும் ''பாதே குலாம்கானின்'' இசையையும் இவர் இரவு நேரங்களில் ரசிப்பதுண்டு. 1926ம் ஆண்டு வெளியிடப்பட்ட ஒரு எல். பி இசைத்தட்டில் ''"மரகத வடிவும் செங்கதிர் வேலும்"'' எனும் பாடலை சண்முகவடிவின் வீணையும், எம். எஸ். சுப்புலட்சுமியின் பாடலும் இணைந்து வெளிவந்தது. எம். எஸ். சுப்புலட்சுமியின் முதலாவது இசைத்தட்டு இதுவாகும். மிருதங்க ஜாம்பவான் எனப் புகழப்பட்ட புதுக்கோட்டை தட்சிணாமூர்த்தி பிள்ளை தொடக்க காலத்தில் எம். எஸ். சுப்புலட்சுமியின் வளர்ச்சிக்கு மிக்க உதவியாக இருந்தார். அவரது மணிவிழாவில் எம். எஸ். சுப்புலட்சுமியின் கச்சேரி நடைபெற்றது. 1935 ஆம் ஆண்டில் நடைபெற்ற இந்தக் கச்சேரி, எம். எஸ். சுப்புலட்சுமியின் இசைத் திறனை வெளியுலகம் அறியச் செய்தது. அதே ஆண்டு மைசூர் சமஸ்தானத்தில் அப்போதைய மைசூர் மகாராஜாவின் அரசவையில் திருக்கோகர்ணம் ரங்கநாயகி அம்மாள் மிருதங்கத்துடன் எம். எஸ். சுப்புலட்சுமி கச்சேரி செய்தார். அது முதற்கொண்டு தென்னிந்தியாவின் எல்லா ஊர்களிலும் எம். எஸ். சுப்புலட்சுமியின் கச்சேரிகள் நடைபெற்றன.
கேள்வி: ம. ச. சுப்புலட்சுமி - திரைத்துறை பங்களிப்புகள் பற்றி நீங்கள் என்ன அறிந்துள்ளீர்கள்?
பதில்: எம். எஸ். சுப்புலட்சுமியின் குரலைக் கேட்ட சிந்தாமணி திரையரங்கம் மற்றும் இராயல் டாக்கீஸ் நிறுவனருமான நாட்டாமை மல்லி. என். எம். ஆர். வெங்கடகிருஷ்ணனும் இயக்குநர் கே. சுப்பிரமணியம், எம். எஸ். சுப்புலட்சுமியை சேவாசதனம் படத்தின் கதாநாயகியாக நடிக்க வைத்தனர். இந்தப் படத்தின் படப்பிடிப்பு கிண்டியில் உள்ள ஒரு படப்பிடிப்புத் தளத்தில் நடைபெற்றது. அப்போது சுப்புலட்சுமிக்கு துணையாக வந்தவர் சதாசிவம். 1936- 1937 களில் வெளிவந்த படத்தில் ''"ஆதரவற்றவர்க்கெல்லாம்"'' என்ற சோன்புரி இராகப்பாடலும், ''"இகபரமெனுமிரு"'' என்ற சிம்மேந்திரமத்திமம் இராகப் பாடலும் பெரிதும் வரவேற்பைப் பெற்றன.
கேள்வி: ம. ச. சுப்புலட்சுமி - சாவித்திரி பற்றி நீங்கள் என்ன அறிந்துள்ளீர்கள்?
பதில்: 1941ம் ஆண்டு ''சாவித்திரி'' என்ற படத்தில் எம். எஸ். சுப்புலட்சுமியை நாரதர் வேடத்தில் நடிக்க வேண்டினார்கள். ஆனால் ஆண்வேடத்தில் நடிக்க சுப்புலட்சுமி மறுத்து விட்டார். அப்போது எழுத்தாளர் கல்கியும் ஆனந்த விகடன் பத்திரிகையிலிருந்து வெளியேறி இருந்தார். கல்கியும் சதாசிவமும் சேர்ந்து சொந்தப்பத்திரிகை ஆரம்பிக்க விருப்பம் கொண்டனர். ஆனால் கைவசம் பணம் இருக்கவில்லை. ஆதலால் சுப்புலட்சுமி நாரதர் வேடத்தில் நடிக்க ஒப்புக் கொண்டு அதற்கான சம்பளத்தை வாங்கிக் கொடுத்தால் அந்தப் பணத்தைக் கொண்டு புதுப்பத்திரிகை ஆரம்பிக்கலாம் என சதாசிவம் எம். எஸ். சுப்புலட்சுமியிடம் சொன்னார். அதற்காகவே சுப்புலட்சுமி ''சாவித்திரி'' படத்தில் நாரதர் வேடத்தில் நடித்தார். அதில் கொடுக்கப்பட்ட ஊதியத்தொகையில் கல்கி வார இதழ் தொடங்கப்பட்டது. ''சாவித்திரி'' படத்தில் ''"மனமே கணமும் மறவாதே ஜெகதீசன் மலர்ப் பதமே"'', ''"மங்களமும்பெறுவாய்"'' போன்ற சில பாடல்கள் புகழ் பெற்றவை.
கேள்வி: ம. ச. சுப்புலட்சுமி - மீரா பற்றி விளக்கவும்.
பதில்: மீரா (திரைப்படம்) எனும் திரைப்படம் 1945 இல் வெளியிடப்பட்டது. ''"காற்றினிலே வரும் கீதம்"'', ''"பிருந்தாவனத்தில் கண்ணன் வளர்ந்த"'', ''"கிரிதர கோபாலா"'', ''"எனது உள்ளமே"'' போன்ற பாடல்கள் பிரபலமானவை. பக்த மீரா இந்தி மொழியில் தயாரிக்கப்பட்டு, வட நாட்டவருக்கு அறிமுகம் செய்யப்பட்டது. அப்போது அரசியல் பிரமுகர்கள் இந்தியாவின் ஆளுநர் மவுண்ட்பேட்டன் பிரபு தம்பதியினர், பிரதமர் ஜவஹர்லால் நேரு, கவியரசு சரோஜினி நாயுடு ஆகியோரின் நட்பும் அறிமுகமும் சதாசிவம் தம்பதியினருக்கு ஏற்பட்டது. இந்தி மீராவைப் பார்த்த பிரதமர் நேரு ''"இசையின் இராணிக்கு முன்னால் நான் சாதாரண பிரதமர் தானே"'' எனப் பாராட்டினார். {| class="wikitable sortable" |- ! ஆண்டு ! படம் ! மொழி ! பாத்திரம் ! இணை-நடிகர்(கள்) ! இயக்குநர் ! பாடலாசிரியர்(கள்) |- | 1938 || ''சேவாசதனம்'' || தமிழ் || சுமதி || எஃப். ஜி. நடேச ஐயர் || கே. சுப்பிரமணியம் || பாபநாசம் சிவன் |- | 1940 || ''சகுந்தலை (திரைப்படம்)'' || தமிழ் || சகுந்தலை || ஜி. என். பாலசுப்பிரமணியம் || எல்லிஸ் ஆர். டங்கன் || பாபநாசம் சிவன் |- | 1941 || ''சாவித்திரி (1941 திரைப்படம்)'' || தமிழ் || நாரதர் || ஒய். வி. ராவ், சாந்தா ஆப்தே|| ஒய். வி. ராவ் || துறையூர் ராஜகோலாப சர்மா, கமல்தாஸ் குப்தா |- | 1945 || ''மீரா (திரைப்படம்) '' || தமிழ் || மீராபாய் || சித்தூர் வி. நாகையா || எல்லிஸ் ஆர். டங்கன் || எஸ். வி. வெங்கட்ராமன் |- | 1947 || ''மீராபாய்'' || இந்தி || மீராபாய் || || எல்லிஸ் ஆர். டங்கன் || எஸ். வி. வெங்கட்ராமன் |}
கேள்வி: ம. ச. சுப்புலட்சுமி - பெற்ற சிறப்புகள் குறித்து விரிவாக சொல்லுங்கள்.
பதில்: இந்தியில் வெளியான மீரா பஜன்கள் இந்தி ரசிகர்களிடையே சுப்புலட்சுமிக்கு அங்கீகாரத்தை ஏற்படுத்தித் தந்தது. அதே போல கேதாரி நாத்திலிருந்து கன்னியாகுமரி வரையான பக்தர்களையும் இவரது ஆன்மீகக் குரல் பரவசப்படுத்தியது. 1944 இல் நான்கு இசை நிகழ்ச்சிகள் நடத்தி இரண்டு கோடி ரூபா வரை நிதி திரட்டினார். மனைவியின் குரலை பொதுநலத்திற்குப் பயன்படுத்த வேண்டும் என்ற சதாசிவத்தின் எண்ணமே இதற்குப் பின்புலமாக அமைந்தது. இந்நிதி மருத்துவம், அறிவியல், ஆராய்ச்சி, கல்வி மற்றும் சமயத்தொண்டு ஆகியவற்றுக்காக செலவிடப்பட்டது. ''"இந்தியா இந்த தலைமுறையில் ஓர் மாபெரும் கலைஞரை உருவாக்கியுள்ளது என்பதில் நீங்கள் பெருமிதம் கொள்ளலாம்"'' என எம். எஸ். சுப்புலட்சுமியைப் பற்றி சரோஜினி நாயுடு ஒருமுறை கூறினார்.
கேள்வி: ம. ச. சுப்புலட்சுமி - பெற்ற விருதுகள் பற்றி தகவல் சொல்.
பதில்: * பத்ம பூசண், 1954 * சங்கீத நாடக அகாதமி விருது, 1956 * சங்கீத கலாநிதி, 1968 * இசைப்பேரறிஞர் விருது, 1970. வழங்கியது: தமிழ் இசைச் சங்கம், சென்னை. * மக்சேசே பரிசு, 1974 * பத்ம விபூசண், 1975 * சங்கீத கலாசிகாமணி விருது, 1975 [http://www.theindianfineartssociety.com/oldevents.html Awardees List] * காளிதாஸ் சம்மன் விருது, (1988 -1989) * நாட்டு ஒருமைப்பாட்டிற்கான இந்திரா காந்தி விருது, 1990 * பாரத ரத்னா - 1998